सङ्घीयताप्रति घृणा फैलाउने वातावरण हामीले कुनै पनि हालतमा तयार हुन दिनु हुन्न । सङ्घीयताको कार्यान्वयन तत्काललाई जटिल देखिए पनि भविष्यमा सकारात्मक दिशा लिनेछ । अधिकार तल्लो तहमा पुगेपछि समृद्धि र विकास सहज हुन्छ । यसका लागि स्थानीय वा प्रदेश सरकारले तत्कालै सबै कुरा हत्याउनुपर्छ भन्ने मानसिकता त्याग्नुपर्छ । सङ्घीयता स्थापनाका लागि सात दशक सङ्घर्ष गरेको इतिहास साक्षी छ । यत्रो अवधि एकात्मक शासन प्रणालीमा चलेको मुलुकमा त्यसको अवशेष पक्कै रहन्छ नै तर विस्तारै सबै तगारा खुल्नेछन् । स्थानीय र प्रदेश सरकारका जनप्रतिनिधिले धैर्यधारण गर्नुपर्छ ।
